Ing purwakaning taun 1950 an, salah satunggaling pionir komik ingkang nama Abdulsalam ngedalaken komik strip heroikipun wonten ing harian Kedaulatan Rakyat, Yogyakarta, salah satunggalipun inggih kanthi irah- irahan "Kisah Pendudukan Jogja", ingkang nyariosaken bab agresi militèr Walanda dhateng Kutha Ngayogyakarta. Komik punika lajeng dipundamel buku déning harian Pikiran Rakyat saking Bandung. Sapérngan pengamat komik inggih nganggep bilih buku punika minangka buku komik sepisanan ingkang dipundamel déning artis komik Indonesia.